
	DĖL PASIŪLYMŲ PATEIKIMO TERMINO ATIDĖJIMO IR PIRKIMO DOKUMENTŲ PATIKSLINIMO (PIRKIMO NUMERIS 4355166) 



Remdamiesi Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, 24.3.6 punktu, atsižvelgdami į suinteresuoto tiekėjo paklausimą dėl Krovininio automobilio su liftu įrangos krovimui pirkimo dokumentų (toliau – pirkimo dokumentai), informuojame apie Pirkimo dokumentų patikslinimą ir pasiūlymų pateikimo termino pratęsimą:
1. Tiekėjo klausimas. Prašome pratęsti pristatymo terminą iki 20 darbo dienų, nes Jūsų nurodytas 14 darbo dienų terminas yra per trumpas techniškai pilnai paruošti transporto priemonei.
 Atsakymas. Perkančioji organizacija pratęsia Krovininio automobilio su liftu įrangos krovimui pristatymo terminą iki 20 darbo dienų ir atitinkamai patikslina Pirkimo sąlygas, susijusias su prekės pristatymo terminais. 
2. Mažos vertės pirkimų tvarkos aprašo 24.3.8 punktas numato, kad jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Tokiu atveju informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų. Atsižvelgiant į tai, kad atlikti patikslinimai iš esmės keičia pirkimo dokumentuose nustatytus pirkimo objektui keliamus reikalavimus, vadovaujantis Mažos vertės pirkimų tvarkos aprašo 24.3.8 punktu, perkančioji organizacija iš naujo skaičiuoja Pirkimo pasiūlymų pateikimo terminą. Pirkimo pasiūlymų pateikimo terminas yra 2025 m. rugsėjo 12 d. 10.00 val. Minėta informacija taip pat bus paskelbta patikslintame skelbime apie pirkimą ir CVP IS.
3. Vadovaujantis Bendrųjų pirkimo sąlygų 2.7 punktu, prašome tiekėjus vadovautis naujausiais pirkimo dokumentų patikslinimais.
PRIDEDAMA.  Pirkimo dokumentai (2025-09-04 aktuali redakcija). 

